Bīskapa gāte

Bīskapa gāte ir iela Rīgā, Centra rajonā, Vecrīgā. Bīskapa gāte savieno Herdera laukumu ar Miesnieku ielu un 11. novembra krastmalu, tā sastāv no diviem saistītiem posmiem, kas viens pret otru ir novietoti taisnā leņķī. Kopējais ielas garums ir 175 metri, tā ir klāta ar bruģa segumu. Kā jau raksturīgs vecpilsētai, visas ēkas Bīskapa gātē ir vismaz trīs stāvu augstumā. Iepretim Herdera laukumam, vietā, kur iela pagriežas taisnā leņķī, atrodas neliels skvērs. Bīskapa gātē ir atļauta autotransporta satiksme.

 Vēsture 
Mūsdienu Bīskapa gāte apvieno divas agrākās Vecrīgas ielas, viena saucās tāpat kā mūsdienu iela, otra bija Bīskapa iela. Sākotnēji abas atradās 13. gadsimta Rīgas arhibīskapa pils teritorijā (Curia Archiepiscopi, šī pils tika nopostīta Reformācijas laikā un nav saglabājusiesRīgas senās pilis ). 16. gadsimtā tās kļuva par Rīgas pilsētas ielām. 1940. gadā ielas pārdēvēja, attiecīgi, par Darvina ielu un Darvina gāti (evolūcijas teorijas pamatlicēja Čārlza Darvina vārdā). 1950. gadā abas ielas apvienoja un nosauca par Muzeja ielu. 1990. gada 20. aprīlī ar Rīgas pilsētas Tautas deputātu padomes lēmumu Nr. 1/19 Andra Teikmaņa vadībā ielai dots Bīskapa gātes nosaukums.Melnalksnis, A. Rīgas pilsētas tautas deputātu padomes sekretārs, "Rīgas pilsētas tautas deputātu padomes LĒMUMS par 20.04.90 Rīgā Nr. 1/19 PAR IELU VĒSTURISKO NOSAUKUMU ATJAUNOŠANU", Rīgas Balss, 1990, 2. lpp., 5. lpp.

 Ielu savienojumi 
Bīskapa gāte ir savienota ar šādām ielām:
 Miesnieku iela (T veida krustojums)
 Mazā Muzeja iela (T veida krustojums)
 Herdera laukums
 11. novembra krastmala (T veida krustojums)

 Atsauces 

 Skatīt arī 
 Vecrīga

Kategorija:Ielas Vecrīgā
Kategorija:Rīgas ielu raksti, kuriem nav kartes